பா. உ. சித்ரா

பாலக்கீழில் உன்னிகிருஷ்ணன் சித்ரா (Palakkeezhil Unnikrishnan Chitra)
என்பவர் ஓர் இந்திய நடுத்தரத் தொலைவு ஓட்டப்பந்தய வீராங்கனை ஆவார். 1995ஆம் ஆண்டு சூன் மாதம் 9ஆம் நாள் இவர் பிறந்தார். 1500 மீட்டர் தூர ஓட்டத்தில் இவர் நிபுணத்துவம் பெற்றவர் ஆவார். 2016ஆம் ஆண்டு நடைபெற்ற  தெற்காசிய விளையாட்டுப் போட்டிகளிலும் 2017ஆம் ஆண்டு நடைபெற்ற ஆசிய சாம்பியன் பட்டப் போட்டிகளிலும் சித்ரா தங்கப் பதக்கங்களை வென்றார். 2018 ஆசிய விளையாட்டுப் போட்டிகளில் இவர் வெண்கலப் பதக்கத்தை வென்றார். 2019 தோகா ஆசிய தடகள சாம்பியன் பட்டப் போட்டியில்  தங்கப் பதக்கம் வென்றார்

தொடக்கக் காலம் 

கேரளாவைச் சேர்ந்த விவசாயத் தொழிலாளர்களான உன்னிகிருஷ்ணன்,  வசந்த குமாரி தம்பதிகளின் நான்கு குழந்தைகளில் சித்ரா மூன்றாவது குழந்தை ஆவார். இளங்கலை பட்டப் படிப்பு இவரது கல்வித் தகுதியாகும். பாலக்காட்டில் உள்ள முண்டூர் மேல்நிலைப்பள்ளியில் தனது பள்ளிப் படிப்பைச் செய்தார். பாடசாலைகளுக்கிடையிலான போட்டிகளில் அவர் செய்த குறிப்பிடத்தக்க சாதனைகளுக்காக உத்தரப்பிரதேச சட்டமன்றமும் கேரள அரசும் இவருக்கு டாடா நானோ கார்களை வழங்கியுள்ளன  .

சர்ச்சை 
2017 இல் இலண்டனில் நடந்த உலக தடகள சந்திப்பில் இந்தியத் தடகள சம்மேளனம் சித்ராவை நிராகரித்ததையடுத்து ஒரு சர்ச்சை எழுந்தது.  இது முன்னாள் இந்திய தடகள வீரர் பி.டி.உஷாவால் செயல்படுத்தப்பட்ட்து. அவரைச் சேர்க்குமாறு கேரள உயர்நீதிமன்றம் கூட்டமைப்புக்கு உத்தரவிட்டது. இருப்பினும் உரிய நேரம் காரணமாக அது நிராகரிக்கப்பட்டது. தடகள கூட்டமைப்பிற்கு எதிரான போராட்டத்திற்கு சித்ரா அனைத்து தரப்பினரிடமிருந்தும் பெரும் ஆதரவைப் பெற்றார்.

சாதனைகள்
  2017 புவனேஸ்வர்  வில் நடைபெற்ற ஆசிய தடகள விளையாட்டுப் போட்டிகளில் இந்தியா சார்பாக கலந்து கொண்டு பெண்களுக்கான 1500மீட்டர் ஓட்டப் போட்டியில்  4:17.92  நேரத்தில் ஓடி தங்கம்  வென்றார்.
 2017 துர்க்மேனிஸ்தான் நாட்டில் நடைபெற்ற 5வது ஆசிய உள்ளரங்கு விளையாட்டுப் போட்டியில் இந்தியா சார்பாக கலந்து கொண்டு பெண்களுக்கான 1500 மீ ஓட்டப்பந்தயத்தில் 4:27.77  நேரத்தில் ஓடி தங்கம் வென்றார்.
  2019 கத்தார் நாட்டின் தலைநகர் தோகாவில் நடைபெற்ற 23ஆவது ஆசிய தடகள விளையாட்டுப் போட்டிகளில் இந்தியா சார்பாக கலந்து கொண்டு பெண்களுக்கான 1500மீட்டர் ஓட்டப் போட்டியில்  4:14.56 நிமிடங்களில் ஓடி தங்கம்  வென்றார்.

மேற்கோள்கள்

1995 பிறப்புகள்
வாழும் நபர்கள்
தட கள விளையாட்டு வீரர்கள்
கேரள விளையாட்டு வீரர்கள்